# Mūzikas un mākslu fakultātes

# Mūzikas katedras

# ASOCIĒTAIS PROFESORS

**1. Galvenie uzdevumi un pienākumi**

1. Asociētā profesora galvenais pienākums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Asociētā profesora amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Asociētā profesora galvenie uzdevumi ir:

2.1. kalendārā gada laikā publicēt/apstiprināt publicēšanai vismaz 1 rakstu (bet ne mazāk kā norādīts MK 25.02.2021. noteikumos Nr.129) zinātniskajā izdevumā, kas indeksēts Web of Science un/vai SCOPUS datu bāzēs;

2.2. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot rakstu;

2.3. veikt pētniecības darbu *Mūzika, vizuālās mākslas un arhitektūra* nozares muzikoloģijas apakšnozarē vai vadīt māksliniecisko jaunradi mūzikas nozarē;

2.4. vadīt pētniecības darbu doktora un maģistra grāda iegūšanai;

2.5. nodrošināt un vadīt studiju darbu;

2.6. veicināt starptautisko sadarbību zinātnē, nodrošinot DU MMF starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.7. organizēt un vadīt DU notiekošos koncertus un meistarklases;

2.8. veicnāt DU starptautisko zinātnisko un māksliniecisko sadarbību un atpazīstamību (ārvalstu mūziķu iesaiste DU darbībā, vieslekcijas, vieskoncerti).

**2. Amata pienākumu veikšanai nepieciešamā izglītība, zināšanas un prasmes**

2.1. Asociētā profesora amatā var ievēlēt personu, kurai ir mākslas doktora vai profesionālā doktora grāds mākslās, zinātnes nozarei atbilstoša zinātniskā un mākslinieciskā jaunrades darbība (dalība starptautiskās zinātniskās konferencēs, meistarklasēs, konkursos, žūrijās, publikācijas atbilstošajā jomā);

2.2. Profesionālo studiju programmu īstenošanai augstskolās asociētā profesora amatu var ieņemt personas, kurām ir atbilstoša augstākā muzikālā izglītība un vismaz 10 gadu praktiskā darba pieredze attiecīgajā nozarē.